
«Шымкент қаласының қалалық орта сапасы және бақылау басқармасы» мемлекеттік мекемесінде сыбайлас жемқорлық тәуекелдерін анықтау мақсатында жүргізілген ішкі талдаудың 
ТАЛДАМАЛЫҚ АНЫҚТАМАСЫ

Шымкент қаласы 						       	    18.06.2026 жыл

Сыбайлас жемқорлық тәуекелдеріне ішкі талдауға жататын бөлімшенің атауы: Шымкент қаласының қалалық орта сапасы және бақылау басқармасы (әрі қарай - Басқарма).
Сыбайлас жемқорлық тәуекелдеріне ішкі талдау жүргізудің негіздері: 
«Сыбайлас жемқорлыққа қарсы іс-қимыл туралы» Қазақстан Республикасының 2015 жылғы 18 қарашадағы №410-Заңы, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі төрағасының 2016 жылғы 19 қазандағы №12 бұйрығымен бекітілген «Сыбайлас жемқорлық тәуекелдеріне ішкі талдау жүргізудің үлгілік қағидалары», Шымкент қаласының қалалық орта сапасы және бақылау басқармасының 2026 жылғы 06 мамырдағы №45-1 н/қ санды бұйрығы. 
Сыбайлас жемқорлық тәуекелдерін ішкі талдаудың бағыты:
1) Басқарманың қызметіндегі нормативтік құқықтық актілерінде сыбайлас жемқорлық тәуекелдерін анықтау;
2) Басқарманың ұйымдастырушылық-басқарушылық қызметінде сыбайлас жемқорлық тәуеклдерін анықтау;

Сыбайлас жемқорлық тәуекелдеріне ішкі талдауды жүргізетін құрылымдық бөлімше, лауазымды тұлға (лауазымды тұлғалар) немесе жұмыс тобының персоналдық құрамы:
     1. А.Ж.Мусабаев – басқарма басшысының орынбасары; 
2. Ф.Х.Уркимбаев  – лицензиялау және аттестаттау бөлімінің басшысы;
3. Э.Б.Хуршидова – тұрғын үй және газ инспекциясы бөлімінің басшысы;
4. Д.А.Садыков – мемлекеттік сәулет-құрылыс инспекциясы бөлімінің басшысы;
5. Б.С.Айткасимов – құрылыс нысандарының құқықтық мониторингі бөлімінің басшысы;
6. Н.Қ.Медетов – құрылыс нысандарының құқықтық мониторингі бөлімінің бас маманы.
Ішкі талдауға өзге субъектілердің мамандары мен сарапшылары тартылған жоқ.
Сыбайлас жемқорлық тәуекелдеріне ішкі талдау жүргізу мерзімі: 2025 ж - 15.06.2026ж.
Сыбайлас жемқорлық тәуекелдеріне ішкі талдау жүргізу кезеңі: 13.05.2026-15.06.2026 ж.ж. 


I. БАСҚАРМАНЫҢ ҚЫЗМЕТІНЕ ҚАТЫСТЫ НОРМАТИВТІК ҚҰҚЫҚТЫҚ АКТІЛЕРДЕ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ

1. Басқарма өз қызметінде келесі заңдарды басшылыққа алады:
- Қазақстан Республикасының Кәсіпкерлік Кодексі;
- Қазақстан Республикасының Әкімшілік құқық бұзушылық туралы Кодексі;
- Қазақстан Республикасының Әкімшілік рәсімдік-процестік Кодексі;
- Қазақстан Республикасының Жер Кодексі;
- «Қазақстан Республикасындағы сәулет, қала құрылысы және құрылыс қызметі туралы» Қазақстан Республикасының Заңы;
- «Рұқсаттар және хабарламалар туралы» Қазақстан Республикасының Заңы;
- «Қазақстан Республикасының мемлекеттік қызметі туралы» Қазақстан Республикасының Заңы;
- «Сыбайлас жемқорлыққа қарсы іс-қимыл туралы» Қазақстан Республикасының Заңы; 
- «Қазақстан Республикасындағы жергілікті мемлекеттік басқару және өзін-өзі басқару туралы» Заңы;
- «Құрылыс саласында құрылыс салуды ұйымдастыру және рұқсат беру рәсімдерінен өту қағидаларын бекіту туралы» Қазақстан Республикасы Ұлттық экономика министрінің 2015 жылғы 30 қарашадағы № 750 бұйрығы;
- «Ғимараттар мен құрылыстарды техникалық және (немесе) технологиялық жағынан күрделі объектілерге жатқызудың жалпы тәртібін айқындау қағидаларын бекіту туралы» Қазақстан Республикасы Ұлттық экономика министрінің 2015 жылғы 28 ақпандағы № 165 бұйрығы;
- «Бақылау мен қадағалау субъектісіне (объектісіне) бару арқылы профилактикалық бақылауды және (немесе) тексеруді тағайындау туралы актілерді, олардың мерзімдерін ұзарту туралы қосымша актілерді тіркеудің, оларды тіркеуден бас тартудың және күшін жоюдың, бақылау мен қадағалау субъектісіне (объектісіне) бару арқылы профилактикалық бақылауды және (немесе) тексеруді тоқтата тұру, қайта бастау, мерзімдерін ұзарту туралы хабарламалардың, қатысушылар құрамын өзгертудің және бақылау мен қадағалау субъектісіне (объектісіне) бару арқылы профилактикалық бақылау және (немесе) тексеру және олардың нәтижелері туралы ақпараттық есепке алу құжаттарын ұсыну қағидаларын бекіту туралы» Қазақстан Республикасы Бас Прокурорының м.а. 2020 жылғы 25 желтоқсандағы № 162 бұйрығы; 
- «Сәулет, қала құрылысы және құрылыс саласындағы субъектілерге қатысты тексеру жүргізу кезіндегі сәулет, қала құрылысы және құрылыс саласындағы тәуекел дәрежесін бағалау өлшемшарттарын және тексеру парақтарын бекіту туралы» Қазақстан Республикасы Инвестициялар және даму министрінің 2018 жылғы 19 қарашадағы № 807 және Қазақстан Республикасы Ұлттық экономика министрінің 2018 жылғы 26 қарашадағы № 81 бірлескен бұйрығы;
- «Сәулет, қала салу және құрылыс қызметінде лицензия беру саласындағы мемлекеттік қызметтер көрсету қағидаларын бекіту туралы және Қазақстан Республикасы Ұлттық экономика министрінің кейбір бұйрықтарына өзгерістер мен толықтырулар енгізу туралы» Қазақстан Республикасы Индустрия және инфрақұрылымдық даму министрінің м.а. 2020 жылы 01 сәуірдегі № 175 бұйрығы; 
- «Сәулет, қала құрылысы және құрылыс қызметі саласындағы сараптама жұмыстарын және инжинирингтік көрсетілетін қызметтерді жүзеге асыратын сарапшыларды аттестаттау қағидаларын бекіту туралы» Қазақстан Республикасы Ұлттық экономика министрінің 2014 жылғы 27 қарашадағы № 114 бұйрығы; 
- «Лицензияланатын сәулет, қала құрылысы және құрылыс қызметін жүзеге асыру үшін қойылатын бірыңғай біліктілік талаптарын бекіту туралы» Қазақстан Республикасы Ұлттық экономика министрінің м.а 2014 жылғы 9 желтоқсандағы № 136 бұйрығы. 

2. Заңнамадағы сыбайлас жемқорлық нормалары (қақтығыстар, олқылықтар, дискрециялық нормалар және т. б.).
Қазақстан Республикасының Құрылыс Кодексінің 120-бабында құрылыс процесiне қойылатын негiзгi талаптар көрсетілген. Осы баптың 12-тармағында - құрылыс-монтаждау жұмыстарын жүргiзу басталғанға дейiн тапсырыс берушi мемлекеттiк сәулет-құрылыс бақылауын жүзеге асыратын органдарға «Рұқсаттар және хабарламалар туралы» Қазақстан Республикасының Заңында белгiленген тәртiппен құрылыс-монтаждау жұмыстарын жүргiзу жөнiндегi қызметтi жүзеге асырудың басталғаны туралы хабар беруге мiндеттi делінген.
Аталған заңның 17-бабында - «Рұқсаттар және хабарламалар туралы» Қазақстан Республикасының Заңында белгіленген тәртіппен мемлекеттік сәулет-құрылыс бақылауын және қадағалауын жүзеге асыратын органдарды хабардар етпей құрылыс-монтаждау жұмыстарын жүргiзгені үшін жауапкершілік қаралған.
«Рұқсаттар және хабарламалар туралы» Қазақстан Республикасының Заңына сәйкес құрылыс-монтаждау жұмыстарының басталғаны туралы хабарлама жолдағаннан кейін, оның қабылданғаны туралы талон тапсырыс берушіге автоматты түрде беріледі, яғни осы талон негізінде құрылысты бастауына болады.
Алайда «Рұқсаттар және хабарламалар туралы» Қазақстан Республикасының Заңының 47-бабында - өтініш берушілердің өтініштері бойынша хабарламаны қабылдауды жүзеге асыратын мемлекеттік органдар өтініш жасалған күннен бастап үш жұмыс күні ішінде өтініш берушілерге рұқсаттар мен хабарламалардың мемлекеттік электрондық тізілімінен өтініш берушілердің жіберген хабарламалары туралы үзінді көшірмелер береді деп көрсетілген.
Яғни, хабарлама берген кезде, талон автоматты түрде беріледі, ал оны қабылдау туралы шешім хабарлама жіберілгеннен кейін (үш күн ішінде) беріледі. Ал хабарламаны қабылдайтын мемлекеттік орган хабарламадағы кемшіліктерді анықтап, хабарламаны кері қайтарып, тізілімнен (реестрден) шығарады.
Өз кезегінде тапсырыс беруші құрылыс жұмыстарын бастап, хабарламасы тізілімнен шығарылғанына мән бермей құрылысты жүргізеді. 
Құрылыс жүргізу барысында талон тіркелмеуінен техникалық қадағалаушы объектінің жай-күйі туралы есеп тапсырмайды, сондай ақ тапсырыс беруші құрылыс аяқталғаннан кейін объектіні пайдалануға қабылдау актісін рәсімдеу кезінде қиындықтарға тап болады.
Ұсыныс: «Рұқсаттар және хабарламалар туралы» Қазақстан Республикасының Заңының 47-бабына – келесі мағынадағы өзгерістер мен толықтыру енгізуді  ұсынамыз.
«47-бап. Хабарлама жіберілгенін растау
Өтініш берушілердің өтініштері бойынша хабарламаны қабылдауды жүзеге асыратын мемлекеттік органдар өтініш жасалған күннен бастап үш жұмыс күні ішінде өтініш берушілерге рұқсаттар мен хабарламалардың мемлекеттік электрондық тізілімінен өтініш берушілердің жіберген хабарламалардың дұрыстығын тексеріп, талаптарға сәйкес болғанда хабарламаның тіркелгені туралы талон береді, кемшіліктер анықталған жағдайда хабарламаны тіркеуден бас тартылады.
Хабарламаның тіркелгені туралы талон хабарлама бойынша іс-әрекетті бастауға негіз болып табылады.
Мемлекеттік органдар мен үшінші тұлғалар өтініш берушінің хабарламаны жібергенін растауды хабарламаларды қабылдауды жүзеге асыратын мемлекеттік органдардан немесе рұқсаттар мен хабарламалардың мемлекеттік электрондық тізілімінен алады.»













II. БАСҚАРМАНЫҢ ҰЙЫМДАСТЫРУШЫЛЫҚ-БАСҚАРУШЫЛЫҚ ҚЫЗМЕТІНДЕ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ

2.1 Персоналды басқару желісі бойынша, оның ішінде кадрлардың ауысуы
Шымкент қаласы әкімдігінің 20.02.2025 жылғы №698 қаулысына сәйкес басқарманың штат саны 26 бірлікті құрайды (басшы – 1, басшы орынбасары – 2, бөлім басшы – 4, бас маман – 19), оның ішінде бос лауазым – 3 бірлік.
Штаттан тыс қызметшілер – 11 бірлік (іс қағаздарды жүргізу жөніндегі инспектор – 1, көшіру-көбейту машиналары операторы – 1, аударма жөніндегі редакторы – 1, өткізу режимінің инспекторы – 1, әдіскер – 5, статистик – 2).
2026 жылғы 1 мамырға іс жүзінде 23 мемлекеттік қызметші, 11 келісім шарт негізіндегі қызметкер жұмыс істейді.
Басқару құрылымы 4 бөлімнен тұрады, оның ішінде:
1. Басшылық – 1 бірлік;  
2. Мемлекеттік сәулет-құрылыс инспекциясы бөлімі – 7 бірлік;
3. Лицензиялау және аттестаттау бөлімі – 4 бірлік;
4. Тұрғын үй және газ техникалық инспекциясы бөлімі – 6 бірлік,
5. Құрылыс нысандарының құқықтық мониторингі бөлімі – 6 бірлік.
Мемлекеттік әкімшілік лауазымға түсудің бірінші жылында жұмыстан босатылған мемлекеттік қызметшілер жоқ. Басқа мемлекеттік лауазымға ауысуына байланысты – 4 қызметкер, өз еркімен – 9 қызметкер, зейнеткерлік жасына толуына байланысты – 1 қызметкер жұмыстан шығарылды. 
2025 жылдың басынан бос лауазымдарды толықтыру мақсатында, 10 конкурс жарияланды. Талданған кезеңде лауазымын төмендету фактілері орын алмады.
Ұлт жоспарының 9-қадамына сәйкес, мемлекеттік қызметшілердің біліктілігін арттыру үш жылда кемінде бір рет өткізіледі, осылайша 2025 жылы мемлекеттік басқару академиясының филиалында мемлекеттік қызметшілердің біліктілігін арттыру және қайта даярлау жоспар-кестесіне сәйкес 14 қызметкер, ал 2026 жылы 10 қызметкер оқытудан өтті. 
Басқарманың барлық мемлекеттік қызметшілері «Сыбайлас жемқорлыққа қарсы іс-қимыл туралы» Қазақстан Республикасы Заңының 12-бабының                          1-тармағына сәйкес шектеулер қабылдаған.
Қызметкерлердің Мемлекеттік қызмет өткеруіне қатысты кадрлық іс жүргізуді жүргізу автоматты түрде «Е-қызмет» бірыңғай дерекқорына енгізіледі. «Е-қызмет» базасы әрбір маманға белгіленген.
Қорытындылар: Талдаумен персоналды басқару желісі, заңсыз сыйақы беру, мереке және демалыс күндері жұмысқа тарту, жазаларды мерзімінен бұрын алып тастау бойынша сыбайлас жемқорлық тәуекелдері анықталған жоқ.




2.2 Мүдделер қақтығысын реттеу желісі бойынша

Жұмыс барысында жақын туыстары (ата-аналары (ата-аналары), балалары, асырап алушылары, асырап алынған балалары, ата-анасы бір және ата-анасы бөлек аға-інілері мен апа-сіңлілері, аталары, әжелері, немерелері) немесе жұбайы (зайыбы) атқаратын лауазымға тікелей бағынысты, мемлекеттік сатып алу рәсімін өткізу кезінде үлестес болу фактілері анықталған жоқ.

2.3. Мемлекеттік қызмет көрсету желісі бойынша

«Мемлекеттік көрсетілетін қызметтер тізілімін бекіту туралы» Қазақстан Республикасы цифрлық даму, инновациялар және аэроғарыш өнеркәсібі министрінің м. а. 2020 жылғы 31 қаңтардағы № 39/НҚ бұйрығына сәйкес Басқарма келесі мемлекеттік қызметтерді көрсетеді:
- «Іздестіру қызметіне лицензия беру»,
- «Жобалау қызметіне лицензия беру»,
- «Құрылыс-монтаждау жұмыстарына лицензия беру»,
- «Сараптамалық жұмыстар мен инжинирингтік қызметтерді жүзеге асыратын сарапшыларды аттестаттау»,
- «Сәулет, қала құрылысы және құрылыс саласындағы жобаларды басқару жөніндегі ұйымдарды аккредиттеу».
Шымкент қаласының қалалық орта сапасы және бақылау басқармасы 2025 жылы және ағымдағы жылдың алғашқы 5 айында жеке және заңды тұлғалардан лицензия алуға және қайта ресімдеуге 405 өтініш келіп түсті, оның 319-і қанағаттандырылды:
Құрылыс-монтаждау жұмыстары – 243;
Жобалау қызметі - 51;
Іздестіру қызметі - 25;
құжаттардың толық болмауы және біліктілік талаптары бойынша бас тартылғаны - 86.
Құжаттардың толық болмау бойынша негізгі бас тартулар лицензиялық алымды дұрыс төлемеу болды (БСК дұрыс емес, тиісті емес адамға және дұрыс көрсетілмеген алушыға ақы төлеу), сондай-ақ өтініш берушілердің мәліметтер нысанын дұрыс толтырмауы.
Сараптамалық жұмыстарды және инжинирингтік қызметтерді жүзеге асыруға аттестаттар алуға келіп түскен өтініштер саны – 682:
Аттестатталмағандары – 398;
Аттестатталғандары – 284, оның ішінде:
Техникалық қадағалау – 178;
Ғимараттар мен құрылыстардың сенімділігі мен тұрақтылығын техникалық тексеру – 2;
Авторлық қадағалау – 29;
Қала құрылысы, жобалау алдындағы және жобалау-сметалық құжаттаманы сараптау – 75;
Негізгі бас тартулар білім мен таңдалған мамандықтар бойынша жұмыс тәжірибесінің сәйкес келмеуі және тестілеуден өтпеуі болды.

2.4 Дискрециялық мерзімдер мен өкілеттіктердің, әкімшілік кедергілердің болуы.
Талдау көрсеткендей, мемлекеттік қызмет көрсетудің нақты процесі қолданыстағы ережелердің талаптарына сәйкес келеді. Мемлекеттік қызмет көрсету мәселелері бойынша шағымдар анықталған жоқ.

2.5 Мемлекеттік қызмет көрсетудің нақты процестерінің ережелермен бекітілген нормаларға сәйкестігі.
Талдау көрсеткендей, мемлекеттік қызмет көрсетудің нақты процесі қолданыстағы Ереженің талаптарына сәйкес келеді. Мемлекеттік қызмет көрсету мәселелері бойынша шағымдар анықталған жоқ.

2.6 Көзделмеген құжаттарды талап ету фактілерінің болуы.
Мемлекеттік қызметтерді талдау барысында көзделмеген құжаттарды талап ету фактілерінің болуы анықталмаған.

2.7 Бақылау функцияларын іске асыру желісі бойынша
Шымкент қаласының қалалық орта сапасы және бақылау басқармасы 2025 жылы және ағымдағы жылдың алғашқы 5 айында 310 құрылыс объектілері бойынша жоспардан тыс тексеру жүргізіп, анықталған бұзушылықтарды жою туралы сәулет-құрылыс бақылау және қадағалау органдарының 348 нұсқамасын берді.
Басқарма  264 928 129,00 теңге сомасына 735 әкімшілік материал қозғады және қарады.

2.8 Ұйымдастыру-басқару қызметінен туындайтын өзге де мәселелер
2021 жылғы 1 шілдеден бастап Қазақстан Республикасының Әкімшілік рәсімдік-процестік кодексі күшіне енді. (бұдан әрі-ҚР ӘРПК) 
ӘРПК әкімшілік орган (лауазымды адам) мен оған қатысты осы Әкімшілік органның заңда белгіленген жария функциялары іске асырылатын адам арасында туындайтын жария-құқықтық қатынастарды реттеуге бағытталған.
Бұл қатынастарды реттеу сыртқы әкімшілік рәсімдермен, сондай-ақ әкімшілік сот процесімен (егер мемлекет пен адам немесе ұйым арасында жария-құқықтық дау болса) белгіленеді.
[bookmark: _GoBack]Басқармаға 2025 жылы – 2852 өтініш келіп түсті және ағымдағы жылдың 5 айында – 1632 өтініш келіп түсті. 
Басқарманың әкімшілік актілерімен келіспей 2026 жылы Шымкент қаласының мамандандырылған ауданаралық әкімшілік сотына 6 әкімшілік талап қою арызы жолданып, 1-әкімшілік талап қою арызыдар сот шешімімен қанағаттандырусыз қалдырылды, 2- әкімшілік талап қою арызы қайтарылды, ал 3- әкімшілік талап қою арызы қаралуда.  




III. ҚОРЫТЫНДЫ БӨЛІМ

Жоғарыда айтылғандардың негізінде Шымкент қаласының қалалық орта сапасы және бақылау  басқармасының басшысына ұсынылады: 
1) Уәкілетті органға  «Рұқсаттар және хабарламалар туралы» Қазақстан Республикасының 2014 жылғы 16 мамырдағы № 202 Заңына ұсыныс енгізу.
2) Жеке және заңды тұлғалардың өтініштерін қарау мерзімдерін қатаң сақтауға міндетті. 

